### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

Med budgetforliget for 2021 anerkendte forligspartierne for første gang, at den nuværende budgetmodel på ældreområdet er utilstrækkelig i forhold til at sikre et godt og værdig serviceniveau på ældreområdet de kommende år. Konkret blev det besluttet, at det beløb, der tilføres til ældreområdet i takt med et stigende antal ældre øges med ca. 10 mio. kr. Dette sker dog først fra budgetperiodens udløb hvilket vil sige fra og med 2025. Dansk Folkeparti ønsker, at løftet af budgetmodellen allerede nu igangsættes og at det tildelte beløb øges.

Udfordringen er nemlig, at der fortsat indarbejdes sund aldring i budgetmodellerne - altså at fremtidens ældre vil være sundere - og dermed langt billigere i hjælp og pleje. Men det har ikke hold i virkeligheden længere. Forskning viser nemlig, at den sunde aldring er stoppet. Det medfører dermed, at ældreområdet får stadig større og større økonomiske problemer idet budgettet bliver udhulet år for år. Derfor skal budgetmodellen øges, så Århus Kommune er gearet til at håndtere et stigende antal ældre med plejebehov.

Kontaktperson fra partiet: Filippa Clausen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.